Joseph Rosenblatt

Joseph "Joe" Rosenblatt (26. joulukuuta 1933 Toronto – 11. maaliskuuta 2019"This wild menagerie: remembering Joe Rosenblatt, 1933–2019". Quill & Quire, April 1, 2019.) oli kanadalainen runoilija ja piirtäjä. Hän varttui Torontossa, jossa hän kävi teknillistä keskuskoulua. Hän kuitenkin jätti koulunsa kesken 10. luokalla. Hänen ensimmäiset teoksensa olivat Voyage of the Mood (1963) ja The LSD Leacock (1966). Rosenblattin runoissa on esiintynyt toistuvana aiheena ihmisen kosketus luontoon ja eläinmaailmaan.The Canadian Encyclopedia: Joseph Rosenblatt 

Rosenblatt sai vuonna 1976 Governor General's Awardin kokoelmastaan Top Soil (1976). Lukuisien runoteostensa ohella Rosenblatt on julkaissut muistelmateoksen (1985) sekä romaanin The Kissing Goldfish of Siam (1989). Häneltä on lisäksi ilmestynyt useita piirroskokoelmia, kuten Doctor Anaconda's Solar Fun Club (1978). Hän toimitti vuosina 1972–1983 kirjallisuuslehteä Jewish Dialog. Rosenblattin runot ja piirrokset ovat hyvin edustettuina kahdessa kokoomateoksessa: The Joe Rosenblatt Reader (1995) ja The Voluptuous Gardener: The Collected Art and Writing of Joe Rosenblatt, 1973-1996 (1996).

 Lähteet 

Luokka:Kanadalaiset runoilijat
Luokka:Vuonna 1933 syntyneet
Luokka:Vuonna 2019 kuolleet